Jeg havde modtaget sms fra fragtfirmaet som skulle levere min seng, at de ville komme indenfor tidsrummet 15:00 - 19:00 og ringe mindst 30 minutter før. Men allerede kl. 13:30 ringer de til mig, og fortæller at de er der indenfor et kvarter. Til mit held får jeg overtalt dem til, at vende tilbage først på det aftalte tidspunkt. Da de ankommer er de vældig utålmodige og ikke særlig imødekommende. Den ene af dem vælger endda at blive i bilen imens, at min kammerat og jeg selv skal bære sengen ud af vognen. Da jeg endelig får samlet sengen opdager jeg, at der er et stort hul i midten af opbevaringsrummet. Jeg har efterfølgende ringet og skrevet flere mails til kundeservice om kompensation, men det kan de desværre ikke give mig.